2022 4 22
LT
Europos Sąjungos oficialusis leidinys
L 121/39
(5)
AS savo 2021 m. liepos 1 d. laišku Sąjungos vyriausiajam įgaliotiniui užsienio reikalams ir saugumo politikai paprašė Sąjungos nuo 2021 m. liepos 1 d. toliau teikti paramą Afrikos vadovaujamoms taikos paramos operacijoms, kurioms AS Taikos ir saugumo taryba suteikė įgaliojimus arba kurias leido vykdyti;
(6)
paramos priemonės turi būti įgyvendinamos atsižvelgiant į Sprendime (BUSP) 2021/509 nustatytus principus ir reikalavimus bei vadovaujantis pagal ETP finansuojamų pajamų ir išlaidų įgyvendinimo taisyklėmis;
(7)
Taryba dar kartą patvirtina esanti pasiryžusi saugoti, propaguoti ir užtikrinti žmogaus teises, pagrindines laisves ir demokratinius principus, taip pat stiprinti teisinę valstybę ir gerą valdymą laikantis Jungtinių Tautų Chartijos, Visuotinės žmogaus teisių deklaracijos ir tarptautinės teisės, visų pirma tarptautinės žmogaus teisių teisės ir tarptautinės humanitarinės teisės,
PRIĖMĖ ŠĮ SPRENDIMĄ:
1 straipsnis Nustatymas, tikslai, taikymo sritis ir trukmė 1.
Nustatoma pagal Europos taikos priemonę (ETP) finansuotina paramos priemonė, kuri įgyvendinama kaip bendra programa, skirta Afrikos Sąjungai (AS) remti (toliau – paramos priemonė).
Pagal paramos priemonę finansuojami veiksmai, kuriuos Politinis ir saugumo komitetas (PSK) patvirtina ne vėliau kaip 2024 m. gruodžio 31 d. 2.
Bendri paramos priemonės tikslai – sumažinti smurtinių konfliktų Afrikoje dažnumą, trukmę ir intensyvumą ir sustiprinti AS vaidmenį siekiant taikos ir saugumo Afrikos žemyne.
Konkretus paramos priemonės tikslas – pagerinti konfliktų valdymą AS komisijai ir Afrikos regioninėms organizacijoms dislokuojant taikos paramos operacijų karinius komponentus. 3.
Siekiant šio straipsnio 2 dalyje nustatytų tikslų, pagal paramos priemonę finansuojami Afrikos vadovaujamų taikos paramos operacijų, kurioms AS Taikos ir saugumo taryba suteikė įgaliojimus arba kurias leido vykdyti, kariniai aspektai, įskaitant, be kita ko, šią veiklą: a) su personalu susijusių išlaidų, pavyzdžiui, dienpinigių ir išmokų kariniam personalui, misijos išmokų misijos štabo kariniams pareigūnams, žuvusiųjų ir sužeistųjų evakuacijos operacijų, kompensacijos mirties ir negalios atveju, maitinimo, transporto ir kelionės išlaidų ir karinio personalo mokymo išlaidų, padengimą (maždaug 40 % visos finansinės orientacinės sumos); b) įrangos tiekimą bei atnaujinimą ir paslaugų teikimą, pavyzdžiui, individualios karių ekipuotės, medicinos reikmenų, transporto priemonių, degalų ir transporto priemonių techninės priežiūros paslaugų, ryšio prietaisų ir paslaugų, IT technologijų ir paslaugų, vadovavimo ir valdymo infrastruktūros ir paslaugų, kitos įrangos, išskyrus Sprendimo (BUSP) 2021/509 5 straipsnio 3 dalyje nurodytą įrangą ar platformas, (maždaug 35 % visos finansinės orientacinės sumos); c) darbų, pavyzdžiui, kareivinių, mokymo patalpų ir medicininių patalpų statybos ir rekonstrukcijos, vykdymą (maždaug 25 % visos finansinės orientacinės sumos).
4.
Paramos priemonės trukmė – 72 mėnesiai nuo 2022 m. sausio 1 d.
2 straipsnis Paramos veiksmams, vykdomiems pagal paramos priemonę, patvirtinimas 1.
Vadovaujantis Sprendimo (BUSP) 2021/509 59 straipsnio 7 dalimi, prieš pradedant teikti paramą veiksmams pagal paramos priemonę turi būti gautas AS komisijos, kuri yra paramos priemonės gavėja (toliau – paramos gavėjas), prašymas.